open-index/open-wikipedia-markdown huggingface dataset:
גיבתון ערמוני

**גִּבְּתוֹן עַרְמוֹנִי** (שם מדעי: *Emberiza rutila*) הוא מין של ציפור שיר ממשפחת הגיבתוניים המצוי במזרח האזור הפלארקטי.

בישראל הוא מזדמן נדיר ביותר: התצפית היחידה הייתה של פרט שנלכד במהלך פעילות טיבוע ציפורים בפארק הצפרות באילת ב-3 בנובמבר 2021.

## טקסונומיה ואטימולוגיה
שם הסוג *Emberiza* מגיע מגרמנית העתיקה מהמילה *Embritz*, שמשמעותה גיבתון. שם המין הספציפי *rutila* מגיע מלטינית ומשמעותו זהוב, אדום, או ערמוני.

זהו מין מונוטיפי, כלומר לא הוגדרו תת-מינים שונים.

## תיאור
זהו גיבתון קטן וביישן, הנצפה בדרך-כלל מבעד לסבך של צמחייה עבותה בשיחים. אורכו 14–15 ס"מ, ומשקלו 12–24 גרם. לזכרים בלבוש קיץ יש חזה ובטן הצבועים בצהוב בולט עם פספוס חלש בצדדים, וראש וחלקים עליונים בצבע חום-ערמוני. זנבו קצר למדי עם מעט צבע לבן או ללא לבן כלל בנוצות החיצוניות. הזכרים בלבוש חורף דומים אך דהויים יותר, כשהצבע הערמוני מוסתר בחלקו על ידי שוליים בהירים של הנוצות. לנקבה צבע חום עמום ברובו עם פספוס כהה מעל ואילו החלקים התחתונים בצבע צהוב חיוור. השת בצבע ערמוני דהוי והגרון צהבהב. המקור ורדרד חיוור וחלקו העליון כהה.

השירה משתנה וגבוהה, מבוצעת מעמדה נמוכה בעץ. הקריאה היא "*זיק*" קצר, בדומה לקריאתו של הגבתון הגמדי.

## תפוצה ואקולוגיה
הגיבתון הערמוני מקנן בסיביר, בצפון מונגוליה ובצפון-מזרח סין. הוא נודד למרחקים ארוכים, חורף בדרום סין, דרום-מזרח אסיה וצפון-מזרח הודו. ישנן מספר תצפיות באירופה, אך חלקן מיוחסות לפליטי שבי ולא למזדמנים אמיתיים. במהלך עונת הקינון הוא מעדיף יער פתוח עם שפע של מחסות קרקעיים ושיחים. פרטים חורפים ונודדים נצפים בשטחים חקלאיים, באזורי שיחים ובשולי חורשים. הוא ניזון מפרוקי-רגליים וזרעים.

## סטטוס
זהו מין בעל תפוצה נרחבת ואוכלוסייה גדולה ויציבה, ולכן ה-IUCN מסווג אותו במצב שימור "ללא חשש".

## גלריה

קובץ:Chestnut Bunting - Thailand S4E9178 (23024346739).jpg|זכר בתאילנד
קובץ:Chestnut Bunting (Emberiza rutila) Eocheong Island, Korea May 2012.jpg|גיבתון ערמוני זכר, קוריאה הדרומית
קובץ:Emberiza rutila MHNT.ZOO.2010.11.219 Mongolie.jpg|ביצי גיבתון ערמוני, אוסף מוזיאון טולוז
קובץ:Emberiza rutila Fauna Japonica.jpg|איור משנת 1842


## לקריאה נוספת
* 
* יפתח כרמלי, '''הסיפור העצוב של הציפור שנצפתה לראשונה בישראל''', באתר החברה להגנת הטבע, 7 בנובמבר 2021

## קישורים חיצוניים

## הערות שוליים

קטגוריה:בעלי חיים שתוארו ב-1776
קטגוריה:טקסונים שתוארו בידי פטר סימון פאלאס
קטגוריה:מונגוליה: עופות
קטגוריה:גיבתוניים
קטגוריה:ארץ ישראל: גיבתוניים
קטגוריה:סין: עופות
קטגוריה:רוסיה: עופות
קטגוריה:סיביר: עופות
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:תאילנד: עופות
קטגוריה:מיאנמר: עופות
קטגוריה:נפאל: עופות
קטגוריה:הודו: עופות
קטגוריה:טאיוואן: עופות
קטגוריה:לאוס: עופות
קטגוריה:וייטנאם: עופות
פרס המוזיקה של MTV אירופה לאמן הקיי-פופ הטוב ביותר

**פרס המוזיקה של MTV אירופה לאמן הקיי-פופ הטוב ביותר** מוענק מאז 2021. זוהי אחת מהקטגוריות האסיאתיות הנוכחיות של הטקס יחד עם  והמופע הקוריאני הטוב ביותר, אם כי הוא הפרס הראשון המתגמל אמנים במוזיקת הקיי-פופ כז'אנר מוזיקלי, ולא כלאום.

## זוכים ומועמדים
† מציין זכייה בו זמנית בקטגוריית פרס הווידאו קליפים של MTV לקליפ הקיי-פופ הטוב ביותר.

‡ מציין מועמדות בו זמנית בקטגוריית פרס הווידאו קליפים של MTV לקליפ הקיי-פופ הטוב ביותר.

## ראו גם
* פרס הווידאו קליפים של MTV לקליפ הקיי-פופ הטוב ביותר
* 
* פרס המוזיקה של MTV אירופה למופע הקוריאני הטוב ביותר

## הערות שוליים

קטגוריה:קטגוריות פרסי המוזיקה של MTV אירופה
תומאס פרנק

**תומאס פרנק** (בדנית: **Thomas Frank**; נולד ב-9 באוקטובר 1973) הוא מאמן כדורגל דני.

## קריירה
לאחר ששיחק תקופה קצרה ככדורגלן חובב, החל לאמן הצטרף לצוות המקצועי של מספר מועדונים מקומיים, כשבחלקם אימן את הקבוצות הצעירות. ביולי 2008 מונה למאמן נבחרות דנמרק עד גיל 16 ועד גיל 17. בשנת 2011 הוביל את הנבחרת עד גיל 17 לחצי גמר אליפות אירופה, בו הודחה על ידי גרמניה. ב-2012 מונה למאמן הנבחרת עד גיל 19, כשבמקביל סייע גם לנבחרות הנשים הצעירות.

ב-10 ביוני 2013 מונה למאמן ברונדבי, מליגת העל הדנית. בשתי עונותיו בקבוצה היא סיימה במקומות הרביעי והחמישי, ולא הצליחה להעפיל לשלב הבתים של הליגה האירופית. פרנק התפטר ב-9 במרץ 2016, לאחר שנחשף כי יו"ר המועדון העביר עליו ביקורת חריפה בפורומים של אוהדים תחת שם בדוי.

ב-9 בדצמבר 2016 הצטרף לברנטפורד מהצ'מפיונשיפ כעוזר מאמן, תחת המאמן דין סמית'. ב-16 באוקטובר 2018, לאחר עזיבתו של המאמן הראשי דין סמית', מונה פרנק לתפקיד המאמן הראשי. במשחקיו הראשונים כמאמן השיג רק ניצחון אחד ב-10 משחקים, אך לאחר מכן הצליח לייצב את הקבוצה והיא סיימה את העונה במקום ה-11. בינואר 2020 האריך את חוזהו במועדון בשלוש עונות וחצי. את עונת 2019/2020 בצ'מפיונשיפ סיימה הקבוצה במקום השלישי, אך הפסידה לפולהאם במשחק על העלייה לפרמייר ליג. בסוף אוקטובר 2020 הגיע ל-100 משחקים כמאמן הקבוצה, והחזיק באחוז ההצלחה הגבוה ביותר בהיסטוריה של המועדון למאמן שאימן 100 משחקים לפחות.

את עונת 2020/2021, בה רשמה הקבוצה ריצה של 21 משחקי ליגה ללא הפסד והגיעה לראשונה בהיסטוריה שלה לחצי גמר גביע הפוטבול ליג, סיימה הקבוצה שוב במקום השלישי, אך הפעם ניצחה את סוונסי סיטי במשחק העלייה, והעפילה לליגה הבכירה אחרי 74 שנים. בינואר 2022 האריך את חוזהו במועדון בשלוש עונות וחצי. את עונת 2020/2021 סיימה הקבוצה במקום ה-13. באוקטובר 2022 הגיע ל-200 משחקים כמאמן הקבוצה, ורשם את רקורד הניצחונות הטוב ביותר בהיסטוריית המועדון למאמן שאימן 200 משחקים. בדצמבר 2022 האריך את חוזהו במועדון בארבע עונות וחצי. את עונת 2022/2023 סיימה הקבוצה במקום התשיעי, לאחר שבמהלך העונה רשמה רצף של 12 משחקים והייתה הקבוצה היחידה בליגה שניצחה פעמיים את מנצ'סטר סיטי, אלופת הליגה ואלופת אירופה.

ב-12 ביוני 2025 עזב פרנק את ברנטפורד ומונה למאמנה של טוטנהאם הוטספר. הוא פוטר מתפקידו ב-11 בפברואר 2026 לאחר שהקבוצה מוקמה 5 נקודות בלבד מהקו האדום המוביל לירידת ליגה.

## תארים
;אישי
* מאמן השנה של התאחדות הכדורגל הדנית (2): 2020, 2022
* מאמן החודש בצ'מפיונשיפ (2): יוני 2020, דצמבר 2020

## קישורים חיצוניים

## הערות שוליים

קטגוריה:מאמני כדורגל דנים
קטגוריה:מאמני ברונדבי
קטגוריה:מאמני ברנטפורד
קטגוריה:דנים שנולדו ב-1973
קטגוריה:מאמני טוטנהאם הוטספר
פרליגטור

**פרליגטור** (שם מדעי: *Paralligator*; מילולית: "קרוב לאליגטור") הוא סוג זוחל דמוי-תנינאי גדול, אשר התקיים במשך הקרטיקון העליון של מונגוליה שלפני 96 עד 70 מיליון שנה מזמננו (במשך הקנומן עד המאסטריכט).

המאובנים של דמוי-תנינאי זה התגלו בתצורות ביאן שירן  ובתצורות נמגט  שבמונגוליה. הסוג תואר למדע בידי החוקר Konzhukova ב-1954 ונכללו בו 2 מינים: *Paralligator gradilifrons* ו-*Paralligator major*, כשבעבר נכללו בסוג גם המינים המוטלים בספק: *Paralligator sungaricus* ו-*Paralligator ancestralis*, שהתגלו בסין אך כיום שרידיהם נחשבים ללא מזוהים מספיק כדי להיכלל כעצמאיים.

הזוחל הגיע לאורך של 4 מטרים וככל הנראה היה טורף-על באזור מחייתו. מבנה לסתותיו היו עבות כשל אליגטור אך הגולגולת הייתה חסרת התמחות למארב תת-מיימי אמפיבי, כך שמניחים שהזוחל צד יצורים קשי שריון כסרטנים, צדפות וחלזונות ואולי גם גיוון בחולייתנים איטיים. סוג זה קרוב מאוד לשמוסוכוס מאותו אזור.

## קישורים חיצוניים

קטגוריה:מאובני טקסונים שתוארו ב-1954
קטגוריה:בעלי חיים שחיו בקרטיקון עליון באסיה
קטגוריה:דמויי תנינאים מהקרטיקון
אצטדיון ויקטור טדסקו

**אצטדיון וקיטור טדסקו** הוא אצטדיון הממוקם בחאמרון, מלטה. זהו מגרשו הביתי של מועדון הכדורגל חאמרון ספרטנס, שמשחק בליגת העל המלטזית. משטח הדשא הוא סינתטי.

האצטדיון נבנה במקור בשנות השמונים, הפך לאצטדיון פעיל בשנת 1996, וחודש בשנת 2008. האצטדיון מכיל 1,962 מקומות ישיבה וכ-6,000 מקומות בסך הכל. האצטדיון משמש גם כמגרש האימונים של הקבוצה, ומלבד זאת הוא משמש גם את כל קבוצות הנוער של המועדון. באצטדיון יש גם בר, משרדים של הקבוצה ומגרש כדורגל חמש-על-חמש.

האצטדיון מארח לפעמים גם משחקים מליגות הכדורגל השנייה והשלישית, ואף משחקי רוגבי ליג.

## קישורים חיצוניים

* 

## הערות שוליים

קטגוריה:מלטה: אצטדיונים ומתקני ספורט
ינה מורבאי

**ינה מורבאי** (בהונגרית: **Morvay Jenő**; טיסולץ, 20 באוגוסט 1902 – פראג, 7 במאי 1945) היה צייר יהודי-הונגרי, מעצב גרפי יוצא דופן, בוגר בצלאל, בית מדרש לאמנות ולמלאכות-אמנות, מורה, ומנהל גימנסיה.

## קורות חייו
ינה מורבאי נולד במשפחה יהודית, בנם של שמואל מורבי ושל גיזלה בלומנטל. הוריו היו בעלי חנויות ועסקו במסחר קמעונאי. הוא סיים את לימודיו בבצלאל, בית מדרש לאמנות ולמלאכות-אמנות בירושלים כתלמידו של אבל פאן ולאחר מכן למד כמה שנים באקדמיה לאמנויות יפות בפראג. לאחר מכן עבד כמורה לאמנות בבתי ספר תיכוניים שונים ברמות הגבוהות. בשנות ה-30 התיישב במוקצ'בו, שם ערך את תערוכת היחיד הראשונה שלו ב-1937. בשנה שלאחר מכן פרסם את חיתוכי הלינוליאום שלו (חיתוך לינולאום, הידוע גם כהדפס לינו, הדפס לינו או אמנות לינולאום, הוא טכניקת הדפס, גרסה של חיתוך עץ שבו יריעת לינוליאום - לעיתים מותקנת על גוש עץ - משמשת למשטח תבליט). שם היצירה בצורת אלבום הייתה "גרפיקה", עבורו כתב הסופר מקס ברוד הקדמה. ב-1940 מונה למנהל הגימנסיה העברית במונקאץ’. (ב-3 בנובמבר 1938 נפסקו למעשה הלימודים בגימנסיה העברית במונקאץ' באופן רשמי והתלמידים נשלחו לבתיהם. בעקבות השתדלות פעילים מקומיים חודשו הלימודים במוסד בינואר 1939, תחת ניהולו תחילה של אליהו רובין. קבלת היתר להפעלת הגימנסיה הצריכה שינויים והמוסד שינה את שמו ונקרא "גימנסיה יהודית". לאחר מאבק על שפת ההוראה הושגה פשרה: המקצועות הריאליים יילמדו בעברית וההומניים - בהונגרית. הלימודים בגימנסיה נמשכו עד הקמת הגטו במונקאץ'. המחזור האחרון של תלמידי הגימנסיה נבחן בבחינות הבגרות בכתב בתוך הגטו באפריל 1944).

מורבאי גם ערך את ספרי המחזור של הגימנסיה.

במהלך מלחמת העולם השנייה הוא נלקח למחנות שירות העבודה מספר פעמים (עבודות כפייה לגברים יהודים עבור הצבא ההונגרי). הוא גורש למחנות ריכוז באביב 1944. שרד ולאחר השחרור גילה שכל משפחתו הושמדו. הוא החליט לשים קץ לחייו.

מורבאי צייר נופים, פורטרטים ויצירות פיגורטיביות רבות בסגנון ריאליסטי, עם דגש על קווי מתאר. הוא עסק גם בתיאטרון בובות. כתב את המחזות ופיסל את הבובות בעצמו.

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* ** (ינה מורבאי)
*  (חיתוכי לינוליאום עם דברי הפתיחה של מקס ברוד)
*  (לאסלו שאנדור: שורות זיכרון על ינה מורבאי - אחד מקורבנות הפשיזם. נפסבדשאג)

## קישורים חיצוניים
* ספר המחזור של הגימנסיה 1942/43 בעריכת המנהל ינה מורבאי
* ביוגרפיה של ינה מורבאי באתר Arcanum
* ינה מורבאי בלקסיקון ביוגרפי 1990-1000
* יצירה של ינה מורבאי בגלריית Art du Souvenir
* ינה מורבאי: גרפיקה. 20 חריטות לינוליאום מקוריות. עם הקדמה מאת מקס ברוד
* מיצירותיו של ינה (אאוגן) מורבאי
* אנה סלאי: ההיסטוריה של הגימנסיה העברית במונקאץ'
## הערות שוליים

קטגוריה:ציירים יהודים אוקראינים
קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:מתאבדים: אמנים
קטגוריה:הונגרים שנולדו ב-1902
קטגוריה:הונגרים שנפטרו ב-1945
ג'ון פביאן קרלסון

**ג'ון פביאן קרלסון**, באנגלית:**John Fabian Carlson** (5 במאי 1875 – 19 במאי 1947) היה צייר אימפרסיוניסטי אמריקאי יליד שוודיה.

## ביוגרפיה
ג'ון פביאן קרלסון נולד בקולסבו מחוז קלמר, בסמלנד, שוודיה. משפחת קרלסון היגרה לארצות הברית ב-1884, ובנתה את ביתה בבאפלו, ניו יורק. קרלסון השתתף בשיעורי אמנות בערב בליגת הסטודנטים לאמנות של באפלו, ניו יורק. שם קיבל הדרכה מלוציוס וולקוט היצ'קוק, תלמיד לשעבר באקדמיה קולרוסי בפריז ובליגת הסטודנטים לאמנות בניו יורק.

קרלסון זכה במלגה ב-1903 או 1904 כדי ללמוד אצל לאבל בירג' הריסון במושבה בירדקליף בוודסטוק, ניו יורק. קרלסון החל להציג עבודות בתערוכות לאומיות כמו של המכון לאמנות של שיקגו בשנת 1905. מתקופה זו ואילך, הוא שמר על רצף תערוכות פעיל והגיש עבודות במגוון מדיות ובהצלחה מיוחדת בצבעי מים ושמן. בשנת 1906, בית הספר הקיץ של ליגת סטודנטים לאמנות העניק לקרלסון את המלגה השלישית שלו ללימוד ציור נוף. קרלסון הפך למומחה בסצנות חורף וקיבל מינוי כעוזר הוראה בוודסטוק ב-1908.

### קריירה
ב-1911 הוא זכה בפרס החשוב הראשון שלו בתערוכה השוודית-אמריקאית בשיקגו, כאשר נבחר לחברות באקדמיה הלאומית לעיצוב. זמן קצר לאחר מכן, הוא מונה על ידי ליגת הסטודנטים לאמנות למנהל בית הספר לציור נוף בוודסטוק. בשנת 1912 העניק לו מועדון סלמגונדי את פרס וז'ין לצבעי מים, וכן את פרס איזידור הראשון. בשנה שלאחר מכן זכה קרלסון במדליית כסף מאגודת האמנים של וושינגטון.

קרלסון זכה במדליית כסף בתערוכה הבינלאומית של פנמה-פסיפיק של 1915. הוענק לו פרס קרנגי ופרס אלטמן על ידי האקדמיה הלאומית לעיצוב ב-1918, ובשנה שלאחר מכן התפטר מתפקידו כמנהל בית הספר לציור נוף וודסטוק.

בשנת 1920 החל קרלסון ללמד במהלך חודשי הקיץ באקדמיה לאמנות ברודמור בקולורדו ספרינגס, קולורדו. קרלסון ייסד את בית הספר לציור נוף ג'ון פ. קרלסון בוודסטוק בשנת 1922. שלוש שנים מאוחר יותר, האמן נבחר לחבר מלא באקדמיה הלאומית לעיצוב.

בשנת 1928 פרסם קרלסון ספר הדרכה בשם ״עקרונות יסוד של ציורי נוף״. הספר הודפס מחדש ב-1953, 1958, 1970 ו-1973. מהדורות עדכניות יותר נקראו המדריך של Carlson לציור נוף.

## גלריה

 File:Backyard Lyric by John Fabian Carlson.jpg
File:John Fabian Carlson - Autumn Beeches - 1915.1 - Dallas Museum of Art.jpg
File:'Winter Caprice' by John Fabian Carlson.jpg
File:Forest Vistas by John F. Carlson, Palmer Museum of Art.jpg


## קישורים חיצוניים

## הערות שוליים

קטגוריה:ציירים אמריקאים
קטגוריה:ילידי 1875
קטגוריה:נפטרים ב-1947
ג'יימס מקדונלד בארנסלי

**ג'יימס מקדונלד בארנסלי** (באנגלית: **James Macdonald Barnsley**;  20 בפברואר 1861 - 25 בפברואר 1929) היה צייר קנדי של נופי ים.

## ביוגרפיה
ברנסלי נולד בווסט פלמבורו, מערב קנדה, הידועה בשם דונדאס, אונטריו. ילדותו התאפיינה בכמה טרגדיות: מות אביו ואחותו, מות דודו (אחיה של אמו), ושריפת העסק המשפחתי. כתוצאה מכך, אמו, כריסטינה ברנסלי (1829–1923), עברה איתו לסנט לואיס, מיזורי, שם התגורר אח נוסף. כשהיה בן 18, הוא החל את הכשרתו הרשמית באמנות בבית הספר לאמנויות יפות של סנט לואיס. עם סיום לימודיו, הוענקה לו מדליית הזהב.

ב-1883 הוא נסע לפריז, צרפת, ולמד אצל לואיג'י לואר, אוטו דה טורן ופליקס דה ויילפרוי. הוא התגורר בפריז במשך חמש שנים, ובמהלך אותה תקופה הוא הפך את הנושא העיקרי של ציוריו לנופי ים ואוניות. ב-1883 נראה כי תערוכה מקיפה של אז'ן-לואי בודין והאימפרסיוניזם הצרפתי השפיעו עליו.

ברנסלי הציג בחמישה סלונים בפריז, זכה לביקורות חיוביות, נבחר לחבר באגודת הציירים בוורסאי וזכה בפרסי סלון רבים על ציורי הים והנוף שלו. בשנת 1886, הוא החל להציג את עבודתו גם באקדמיה המלכותית הקנדית. בשנת 1887, הוא החל להציג עם גלריות במונטריאול. הוא השתקע במונטריאול ופתח סטודיו בניו יורק וכן נסע בעולם.  בשנת 1890, הוא נבחר למועדון צבעי המים של ניו יורק.

בשנת 1892, הוא אובחן כחולה נפש עם סכיזופרניה ואושפז בבית החולים הפרוטסטנטי למשוגעים בוורדן, מונטריאול שם נשאר עד סוף חייו. הוא מעולם לא צייר שוב, אבל הסוחר שלו במונטריאול, יחד עם אמו, קידמו את עבודתו והציבו אותה בתערוכות כמו אלו של האקדמיה המלכותית הקנדית לאמנויות ומכרו אותן למוסדות כמו הגלריה הלאומית של קנדה ומוזיאון מונטריאול לאמנויות יפות.

בשנת 1964, הגלריה לאמנות ונקובר הציגה רטרוספקטיבה של 65 מיצירותיו עם קטלוג מאת ג'יי בארי לורד שנותר התיאור הטוב ביותר של חייו.

## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1861
קטגוריה:נפטרים ב-1929
שלום לך ארץ נהדרת

[200px|ממוזער|שמאל|[אילן גולדהירש, 1976]]
**שלום לך ארץ נהדרת** הוא שיר של יהורם גאון על אהבה וגעגועים לארץ ישראל. השיר תורגם ב־1977 על ידי אילן גולדהירש משירו של סטיבן גודמן  "" על נופיה של דרום ארצות הברית עת נסיעה ברכבת שארכה תשע עשרה וחצי שעות והתפרסם יותר בביצוע של ארלו גאת'רי מ־1972. שם השיר היווה השראה לשם תוכנית הבידור הסאטירית הישראלית ארץ נהדרת.

## הערות שוליים

## קישורים חיצוניים
* עפר גביש, אירועי זמר, שלום לך ארץ נהדרת
* עפר גביש, אירועי זמר, שלום לך ארץ נהדרת על כוס בירה
* 

קטגוריה:שירי 1977
קטגוריה:שירי יהורם גאון
קטגוריה:שירים בעברית
קטגוריה:שירים על ארץ ישראל

קטגוריה:שירים שנכתבו על ידי אילן גולדהירש
אריח מלט

ממוזער| אריחי מלט, סוף המאה ה-19
**אריחי מלט** או **אריחים הידראוליים** (מכונים בישראל גם **אריחי בטון**) הם אריחים צבעוניים, שלעיתים קרובות מעוטרים בדוגמאות גאומטריות. הם הופיעו לראשונה בשנות ה-50 של המאה ה-19 באירופה בגרמניה, בקטלוניה (ספרד) ובוִיוִיֶרְז בדרום צרפת, מיקומו של מפעל המלט המפורסם לָפָרְז'. הם יצרו מהפכה בריצוף בתקופתם מכיוון שהיו זולים, עמידים, קלים להכנה ואפשרו שילוב דוגמאות דקורטיביות, ולכן פנו לקהל בעלי בתים רחב בהרבה מאשר אריחי הקרמיקה המזוגגים שקדמו להם, ועל אף שיוצרו ביד, היו אף זולים יותר מאריחי קרמיקה מעוטרים שיוצרו באופן ממוכן באנגליה באמצע המאה ה-19. שיא הפריחה שלהם הייתה מסוף המאה ה-19 עד אמצע המאה ה-20, ובתקופה זו נעשה בהם שימוש נרחב באירופה ובאמריקה, וגם בישראל. החל מאמצע המאה ה-20 הם הוחלפו בהדרגה על ידי טכנולוגיות חדשות יותר כמו טרצו ואריחי קרמיקה מודרניים, שלא אפשרו קישוט דקורטיבי או צבעוני אבל היו זולים יותר.

אריחי מלט אינם נשרפים בתנור כמו אריחי קרמיקה אלא מיוצרים בטכניקה של יציקה, כבישה וייבוש. כמו כן, אין להם שכבת זיגוג על פני האריח. הם שואבים את העמידות שלהם מהשילוב של שכבה צבעונית המבוססת על צמנט פורטלנד לבן, אבקת שיש, חול ופיגמנטי צבע, שמהווה את פני האריח, ושכבה גסה ועבה יותר של חול ומלט שמהווה את גוף האריח. שכבת הפיגמנט מעוצבת באמצעות תבנית מתכת שמשמשת לקיבוע הדוגמה ולהפרדה בין משטחים בצבעים שונים. לאחר ייבוש חלקי מוסרת התבנית, שכבת הפיגמנט נלחצת באמצעות מכבש הידראולי אל גוף האריח, ולאחר ייבושו המלא הופכת לחלק ממנו.
ממוזער| תבנית אריחי מלט, צרפת, 1920

## אריחי מלט בישראל
טכניקת הייצור של אריחי המלט הובאה לישראל לראשונה מגרמניה על ידי המתיישבים הטמפלרים. משפחת ביילהרץ הייתה החלוצה בתחום, בבית החרושת שהקימה במושבה הגרמנית בחיפה בסוף המאה ה-19, שם יוצרו מוצרי בנייה טרומיים מבטון, ובכלל זה אריחים מעוטרים. בית החרושת של משפחת וילנד נבנה במקביל ב-1902 ליד תחנת הרכבת העות'מאנית בפאתי יפו, וייצר ומכר אף הוא אריחים מעוטרים לצד מוצרי בניין נוספים.

המפעל העברי הראשון שייצר אריחי מלט מעוטרים היה "האחים שלוש". הוא שכן בנוה צדק, הוקם בשנות התשעים של המאה ה-19, ובמקביל להקמת המפעלים הטמפלרים החל גם הוא לייצר מרצפות מלט מעוטרות. האחים שייסדו וניהלו את המפעל היו בניו של אהרן שלוש, ממייסדי השכונה. בתים רבים שהוקמו במחצית הראשונה של המאה העשרים עוטרו באריחי מלט, הן בקרב האוכלוסייה הערבית והן היהודית. לאור הביקוש הרב שנוצר לאריחים מעוטרים, נפתחו בישראל מפעלים נוספים רבים לייצור אריחי מלט, ובשנות ה-20 וה-30 של המאה ה-20 פעלו בישראל כ-70 מפעלים שייצרו אריחי בטון מעוטרים, חלקם מפעלים ממש, ביניהם המרצפייה, המומחה וגלוסקא, וחלקם יוזמות ייצור פרטיות שלא תמיד שמרו על סטנדרט הייצור האיכותי והקפדני שהובילו המפעלים הטמפלרים.

אריחי המלט המעוטרים נחשבים לאלמנט עיצוב וינטאג' שתורם לחן ולאווירה של דירה או בית ותיקים. אספנים וחובבי וינטאג' מפרקים לעיתים רצפות בבית שמיועדים להריסה על מנת לעשות שימוש חוזר במרצפות בבניינים חדשים. מספר מפעלים עדיין מייצרים אריחי מלט מעוטרים בשיטות ייצור מסורתיות עבור בתים לשימור ולמען חובבי הוינטאג', אך כיום נפוצים מהם בהרבה אריחי קרמיקה וגרניט פורצלן בעלי דוגמאות גאומטריות, שחלקן מחקות עיטורים נפוצים של אריחי המלט הוותיקים.

## קישורים חיצוניים

* המומחה, מפעל ותיק לייצור אריחי מלט
* גלוסקא, מפעל ותיק לייצור אריחי מלט

## הערות שוליים

מלט
איתי בנימיני

**איתי בנימיני** (נולד ב-1965) הוא פרופסור למתמטיקה וראש המחלקה למתמטיקה במכון ויצמן למדע.

בנימיני סיים את הדוקטורט שלו בשנת 1992 ב, בהנחיית בנימין ווייס. כותרת עבודת הדוקטורט שלו הייתה: "מסלולים אקראיים בגרפים ויריעות". בשנת 2004 הוא זכה בפרס רולו דוידסון לצעירים חוקרי תורת ההסתברות "על עבודתו בהסתברות, כולל הסתברות אנליטית וגאומטרית, במיוחד בחקר תהליכים אקראיים הקשורים לגרפים". באותה שנה זכה גם בפרס מוריס ל' לוינסון של מכון ויצמן. הוא הוזמן לנאום ב בשנת 2010, ודיבר על "מרחבים מטרים אקראיים".

בנימיני שיתף פעולה עם עודד שרם לאורך שנים, עבודותיהם המשותפות כללו מאמרים על גבולות של גרפים מישוריים, רגישות לרעש של פונקציות בוליאניות וחלחול מעבר ראשון. בנימיני ערך את היצירות הנבחרות של עודד שרם עם אולף הגסטרום.

בנימני גם תרם לחקר מודל התעבורה של ביהאם-מידלטון-לוין ואי-שוויון איזופרימטרי על יריעות רימן.

## קישורים חיצוניים
* איתי בנימיני, באתר מכון ויצמן 
* איתי בנימיני, חקר התכונות של מרחב גאומטרי אקראי מסייע גם בתיאור רשתות מורכבות, דוגמת המוח והאינטרנט, אתר הקרן הלאומית למדע
* מאמרים של איתי בינימיני באתר מכון ויצמן
* 

## הערות שוליים

קטגוריה:חוקרי תורת ההסתברות
קטגוריה:סגל מכון ויצמן למדע: מתמטיקה ומדעי המחשב
קטגוריה:בעלי תואר דוקטור מהאוניברסיטה העברית בירושלים
קטגוריה:מתמטיקאים ישראלים
קטגוריה:ישראלים שנולדו ב-1965
קבוצת SEB

**קבוצת SEB** (בצרפתית: **Groupe SEB**; ראשי תיבות: **S**ociété d**'E**mboutissage de **B**ourgogne) הוא קונגלומרט צרפתי גדול לייצור מכשירי חשמל ביתיים, היצרנית הגדולה בעולם של כלי בישול.

הקבוצה מחזיקה בבעלות על מותגים בולטים בתחום עיסוקה, של חברות שאותן רכשה ובהן: All-Clad ; IMUSA; קראפס ; מולינקס ; Rowenta וטפאל .

חלק גדול מקו המוצרים של החברה מיוצר בשנים האחרונות בסין. והמטה שלה פועל מאקולי , פרבר של ליון, בירת חבל האוברן-רון-אלפ שבמרכז־מזרח צרפת.

## קישורים חיצוניים

* 

קטגוריה:תאגידים רב-לאומיים
קטגוריה:צרפת: כלכלה
ישראל במשחקים האירופיים (2023)

המשחקים האירופיים שנערכים ב-2023 הם המהדורה השלישית שבה משתתפת משלחת ישראלית. המשחקים נערכו בין 21 ביוני ל-2 ביולי בקרקוב שבפולין. המשלחת הישראלית מנתה 120 ספורטאים שהתחרו ב-17 ענפי ספורט. זוהי המשלחת הגדולה ביותר ששלחה ישראל עד כה למשחקים האירופיים. את דגל ישראל בטקס הפתיחה נשאו לראשונה שניים: הכדורסלן חואקין שוכמן והאתלטית לונה צ'מטאי-סלפטר.

## מדליות

## הרכב המשלחת הישראלית
המשלחת הישראלית כללה 120 ספורטאים וספורטאיות שהתחרו ב-17 ענפים.

## קישורים חיצוניים

*
*
## הערות שוליים

2023
המשחקים האירופיים
ש. הורוביץ ושות'

**ש. הורוביץ ושות**' הוא משרד עורכי דין ישראלי, המאוגד כשותפות חו"ל, שמרכזו בתל אביב. המשרד נוסד בשנת 1921, והוא משרד עורכי הדין הוותיק בישראל. בשנת 2026 מנה המשרד 230 עורכי דין, כ-90 שותפים ו-40 מתמחים.

## היסטוריה
המשרד נוסד בשנת 1921 בירושלים על ידי עורך הדין הארי סאקר. שנה לאחר מכן הצטרף למשרד עורך הדין שלום הורוביץ, מיד עם עלייתו מאנגליה לארץ ישראל. ב-1929 פרש סאקר מהמשרד וחזר לאנגליה. בשנת 1933 הצטרף אברהם לוין כשותף במשרד, והמשרד קיבל את השם "ש. הורוביץ ושות'".
ממוזער|משרדי ש. הורוביץ בתל אביב
רבים מהלקוחות הראשונים של "ש. הורוביץ ושות'" היו חברות בריטיות שעסקו בפעילות עסקית בארץ ישראל שתחת המנדט הבריטי. עם זאת, המשרד, שהיה ממוקם בסמוך לבית המשפט הישן במגרש הרוסים, נכנס במהירות לתהליך של הקמת תשתית למדינת ישראל העתידית. שלום הורוביץ ייעץ למוסדות הבולטים במדינה, בהם האוניברסיטה העברית בירושלים, המרכז הרפואי הדסה, מכון ויצמן למדע, חברת החשמל והסוכנות היהודית. עד מהרה עסק בפרויקטים הראשונים של משאבי הטבע, האנרגיה והתשתיות במדינה, כולל מפעלי ים המלח ותחנת הכוח נהריים. במשא ומתן ראשון מבין רבים של המשרד עם מינהל מקרקעי ישראל, קיבל הורוביץ את האישור להחכיר את אדמות הביצות לשעבר של עמק החולה לשימוש חקלאי.

בשנת 1940 פתח המשרד סניף ראשון בתל אביב. סמוך למועד זה פרש הורוביץ מהמשרד, וניהולו עבר לידי אברהם לוין. בשנת 1965 הצטרף למשרד עורך הדין אמנון גולדנברג.

בשנת 1986 עבר המשרד לבניין משלו, ברחוב אחד העם 31 בתל אביב, שבו הוא שוכן עד היום, ומאז התרחב למבנים נוספים במרכז תל אביב.

במאי 2021 התמזג משרד אשר חלד, העוסק בדיני עבודה וביטחון סוציאלי עם משרד "ש. הורוביץ ושות'", לראשונה בתולדותיו.

המשרד נמנה עם עשרת המשרדים הגדולים בישראל, ומייצג מגוון רחב של לקוחות בכלל תחומי המשפט המסחרי.

באוקטובר 2022 מונו שלושה שותפים: עורכי הדין בני שפר, עמית שטיינמן וערן בצלאל, לעמוד בראש המשרד, במקומם של עורכי הדין שוקי חורש, אלקס הרטמן (ז"ל) וטל בנד, שעמדו בראש המשרד במשך שנים רבות. באותה עת כלל המשרד כ־350 עובדים, בהם כ־200 עורכי דין.

עם עורכי הדין שעבדו במשרד נמנים נשיא בית המשפט העליון אשר גרוניס, שופטי בית המשפט העליון אלפרד ויתקון, צבי טל וענת ברון וראש לשכת עורכי הדין בישראל, עמית בכר. עם המתמחים במשרד נמנים הפרופסורים דיויד גילה ואייל גרוס, העיתונאית ד"ר אילנה דיין וד"ר יורם טורבוביץ'.

## קישורים חיצוניים
* 
* ש. הורוביץ ושות', באתר BDI code
* 
* מסע בזמן – 100 שנות עשייה, סרטונים וסיפורים על ההיסטוריה של המשרד
* https://chambers.com/law-firm/s-horowitz-global-2:3396

## הערות שוליים

קטגוריה:משרדי עורכי דין בישראל
קטגוריה:שותפויות ישראליות
קטגוריה:ישראל: חברות שהוקמו ב-1921
DXB to TLV

"**DXB to TLV**" (בעברית: "**[[נמל התעופה הבין-לאומי דובאי]] ל[[נמל התעופה בן-גוריון]]**") הוא שיר שהוקלט על ידי הזמר הישראלי עומר אדם. את השיר הוציאה לאור חברת התקליטים די-מיוזיק ב-1 ביוני 2023, יחד עם הוצאת אלבום האולפן השביעי של הזמר, סוף העולם. השיר דורג במקום השמיני בהיטליסט של מגזין "מאקו".

## מיקומי שיא

## קישורים חיצוניים

## הערות שוליים

קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירים באנגלית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על תל אביב-יפו
קטגוריה:שירים על תעופה
איוואן נייו

**איוואן נייו נופה** (בצרפתית: **Yvan Neyou Noupa**; נולד ב-3 בינואר 1997 בדואלה שבקמרון) הוא כדורגלן קמרוני המשחק בעמדת הקשר האחורי בקבוצת חטאפה מהלה ליגה ובנבחרת קמרון.

## קריירת מועדונים
נייו גדל במחלקת הנוער של נייו. הוא החל את הקריירה המקצוענית שלו בקבוצה הבוגרת של המועדון במסגרת הליגה הצרפתית השלישית, ובסך הכל ערך 17 הופעות ליגה במדי המועדון.

ב-31 בינואר 2017 חתם נייו בלאוואל מליגת המשנה הצרפתית. בסך הכל ערך 22 הופעות ליגה במדי המועדון, בהן הבקיע שער אחד.

ב-31 באוגוסט 2018 חתם נייו בקבוצת המילואים של ספורטינג בראגה. ב-10 ביולי 2020 הושאל נייו למשך עונה אחת לסנט אטיין מליגת העל הצרפתית. ב-18 בנובמבר 2020 חתם על חוזה קבוע במועדון.

ב-31 באוגוסט 2022 הושאל נייו למשך עונה אחת ללגנס מהליגה הספרדית השנייה. ב-2 בספטמבר ערך את הופעת הבכורה שלו במועדון, בניצחון 1–2 על אייבר במסגרת המחזור הרביעי בליגה.

## קריירה בינלאומית
ב-4 ביוני 2021 ערך נייו את הופעת הבכורה שלו בנבחרת קמרון, בניצחון 0–1 על נבחרת ניגריה במשחק ידידות. הוא היה חלק מסגל נבחרת קמרון לטורניר גביע אפריקה לאומות 2021, וערך שתי הופעות בטורניר.

נכלל בסגל נבחרת קמרון לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:דואלה: כדורגלנים
קטגוריה:כדורגלני סדאן
קטגוריה:כדורגלני לאוואל
קטגוריה:כדורגלני סנט אטיין
קטגוריה:כדורגלני לגנס
קטגוריה:כדורגלני חטאפה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:קמרונים שנולדו ב-1997
ברברה איב האריס

**ברברה איב האריס** (באנגלית: **Barbara Eve Harris,** נולדה **ברברה אוודני ריד-היברט**, 8 במרץ 1959) היא שחקנית טובגונית-קנדית, הידועה בהופעות המשנה שלה בטלוויזיה. היא ככל הנראה ידועה בעיקר בזכות תפקידה כסוכנת ה-FBI פלישיה לאנג ב"נמלטים" ובתור דוט, מנהלת ב-CIA ב"פובאר".

## ביוגרפיה
האריס נולדה באי טובגו שבאוקיינוס האטלנטי, להורים ג'מייקנים, והיגרה עם משפחתה לקנדה בגיל שש.

## קריירה
האריס הופיעה ביותר מ-60 סדרות בטלוויזיה ושיחקה במספר סרטי קולנוע.

האריס כיכבה בסדרת הדרמה הקנדית "תופעות לוואי" משנת 1994 עד 1996. על הופעתה בתוכנית, היא הייתה מועמדת לפרס ג'מיני להופעה הטובה ביותר של שחקנית בתפקיד דרמטי מתמשך. בטלוויזיה האמריקאית היא התארחה בנספר סדרות והופיעה במספר סרטי טלוויזיה, כמו "אישה במנוסה: הסיפור של לורנסיה במבנק" (1993), "נגד רצונן: נשים בכלא"(1994) ו"לב שבוי: הסיפור של ג'יימס מינק" (1996).

להאריס היה תפקיד חוזר כסוכנת ה-FBI פלישיה לאנג בסדרת הדרמה של פוקס "נמלטים" בשנים 2006 עד 2009 ומאוחר יותר היא הופיעה בסדרת ההמשך "Prison Break: The Final Break". 

בשנים 2011 עד 2012, היה לה תפקיד חוזר בסדרה "CSI" בתור השריף שרי ליסטון.

בשנים 2015 עד 2017 היה לה תפקיד חוזר כמפקדת כיבוי האש אמה קראולי ב"שיקגו PD" וב"שיקגו Fire".

היא שיחקה במיני-סדרה "חפצים חדים" של HBO ב-2018, וב-2020 במותחן "איש הניסים" של נטפליקס.

ב-2023 הופיעה בתור דוט, מנהלת CIA בסדרה "פובאר" בכיכובו של ארנולד שוורצנגר.

## פילמוגרפיה
### בקולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדים ממוצא ג'מייקני
קטגוריה:מהגרים לקנדה
קטגוריה:קנדיות שנולדו ב-1959
קטגוריה:ילידי 1959
פרדריק מרלט בל-סמית'

**פרדריק מרלט בל-סמית**' (באנגלית: **Frederic Marlett Bell-Smith**; 26 בספטמבר 1846 - 23 ביוני 1923) היה צייר נוף קנדי הידוע בעבודותיו בהרי הרוקי ורכס סלקירק, קוויבק ומיין. 

## ביוגרפיה
בל-סמית' היגר לקנדה מאנגליה בשנת 1866. הוא למד ציור באנגליה בבית הספר לאמנות סאות' קנזינגטון ועבד כאמן וצלם במונטריאול עד 1871, אז עבר לטורונטו. לאורך שנות ה-70 וה-1880 הוא שרטט, צייר ולימד שיעורי אמנות בטורונטו, המילטון ובלונדון, אונטריו.  הוא חזר ללמוד בפריז באקדמיה קולרוסי ב-1896. 

### ציור הרי הרוקי
בשנת 1886 ניצל בל-סמית' את ההזדמנות לצייר את הרי הרוקי הקנדיים כאשר סגן הנשיא של הרכבת הקנדית הפסיפית (CPR), ויליאם קורנליוס ואן הורן, הציע כרטיסי נסיעה חינם למספר אמנים שישרטטו וציירו נופים של המערב הקנדי. ההנהלת הרכבת רצתה יצירות אמנותיות שיגבירו את העניין הציבורי בנסיעות חוצות יבשת. ציוריו השמרניים הסגנונית של בל-סמית' היו פופולריים הן במזרח קנדה והן בבריטניה, והוא חזר לעיתים קרובות למערב כדי לעבוד. הוא אהב במיוחד את היופי הטבעי של האזור סביב אגם לואיז ועד תחילת המאה הוא ערך טיולים שנתיים למערב .

חוויות אלו הובילו את בל-סמית' לתמוך בבית ספר קנדי לאמנות ששאב את ייחודו מהשימוש בנוף הקנדי כנושא שלו. אמנים מאוחרים יותר, כולל טום תומסון, אמילי קאר וקבוצת השבעה, תרמו להתמקדות זו בסביבה הטבעית של קנדה באמנות. 

### ציור המלכה ויקטוריה
ממוזער|269x269 פיקסלים|הצייר מצייר את המלכה ויקטוריה, 1895
שעה שעסק בסדרה של ציורים הקשורים למותו של ראש הממשלה סר ג'ון תומפסון ב-1894, הצליח בל-סמית לנהל משא ומתן על ישיבת ציור עם המלכה ויקטוריה, שבדרך כלל לא אהבה שהדיוקן שלה יצויר על ידי מישהו מלבד כמה דיוקנאים נבחרים. בל-סמית' הצליח להגיע למפגשים עם הנסיכות ביאטריס ולואיז, כשהאחרונה נשואה לדוכס מארגייל, שהיה מושל כללי של קנדה לשעבר והמליץ על בל-סמית'. הנסיכות השתמשו בהשפעתן כדי לשכנע את המלכה לשבת לפני בל-סמית'.

הישיבה הלבבית נמשכה למעלה משעה, ובמהלכה התירה המלכה ויקטוריה לבל-סמית' למקם אותה כרצונו; הנסיכה לואיז, אמנית בעצמה, הציעה לבל-סמית' עצות. המלכה גם דיברה (בעיקר בגרמנית) עם בנותיה ועם מלווים אחרים על נכדיה. בתום הישיבה אישרה המלכה את עבודתו של בל-סמית'. פרק אנקדוטלי זה הדגים את השפעתו והפופולריות של בל-סמית' בבריטניה.

הוא המשיך לצייר עד מותו, והפך פחות פעיל לקראת סוף חייו.

## גלריה

 File:Frederic Martlett Bell-Smith-Three Artists, c. 1883.jpg|שלוש אומניות
File:London Bridge by Frederic Marlett Bell-Smith, watercolor.jpg|גשר לונדון
File:London Street Scene by Frederic Marlett Bell-Smith, watercolor.jpg|רחוב בלונדון
File:Frederic M. Bell-Smith - Mists and Glaciers of the Selkirks.jpg|נוף הררי מושלג



## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1846
קטגוריה:נפטרים ב-1928
הקסלוגיה

**הקסלוגיה** (באנגלית: **hexalogy** ; מיוונית ἑξα- hexa-, "שש" ו-λογία - logia, "לוגוס") היא יצירה, לרוב ספרותית, המורכבת משש יצירות נפרדות.

תיעוד מוקדם של שימוש במונח מופיע בדיונים במחזור האופרות הבלתי גמור של המלחין אוגוסט בונגרט  *Homerische Welt* המבוסס על האיליאדה והאודיסאה. (במקור תכנן שתי טטרלוגיות, אבל האופרה השלישית והרביעית מתוך השמונה מעולם לא נכתבו). בשנת 1859 תאופיל גוטייה השתמש במושגים פנטלוגיה וההקסלוגיה. בשנת 1923 נעשה שימוש במילה לתיאור סדרת הספרים המסע הארוך (*[[:en:The_Long_Journey|The Long Journey]]*) מאת יוהנס וילהלם ינסן.

## דוגמאות

## ראו גם
* טרילוגיה
* טטרלוגיה
* פנטלוגיה
* הפטלוגיה

## הערות שוליים

קטגוריה:צורות מוזיקליות
קטגוריה:סדרות סרטים
קטגוריה:סדרות ספרים
קטגוריה:מונחים בקולנוע
קטגוריה:מונחים ספרותיים
קטגוריה:6 (מספר)
הפטלוגיה

**הפטלוגיה** (באנגלית: **heptalogy** ; מיוונית ἑπτα- *hepta*, "שבע" ו-λογία *-logia*, "לוגוס") או **ספטולוגיה** (**septology**; מלטינית: *septem* "שבע"), היא יצירה, לרוב ספרותית המורכבת משבע יצירות נפרדות. במונח לא נעשה שימוש נרחב, אולם הוא משמש לתיאור המגנום אופוס של מרסל פרוסט "בעקבות הזמן האבוד"

## דוגמאות
[ממוזער|כל כרכי "[בעקבות הזמן האבוד" (ברוסית)]]
[ממוזער|כל כרכי "[הארי פוטר" (בטורקית)]]

## ראו גם
* טרילוֹגיה
* טטרולוגיה
* פנטלוגיה
* הקסלוגיה

## הערות שוליים

קטגוריה:צורות מוזיקליות
קטגוריה:סדרות סרטים
קטגוריה:סדרות ספרים
קטגוריה:מונחים בקולנוע
קטגוריה:מונחים ספרותיים
קטגוריה:7 (מספר)
קוואמי פפרה

**קוואמי פפרה** (באנגלית: **Kwame Peprah**; נולד ב-16 בדצמבר 2000 בגאנה) הוא כדורגלן גאנאי המשחק בעמדת החלוץ בקבוצת קרלה בלסטרס מליגת העל ההודית.

## קריירת מועדונים
פפרה החל את הקריירה המקצוענית שלו בקבוצת קינג פייסל מליגת העל הגאנאית. בשנת 2021 חתם בקבוצת אורלנדו פיירטס מליגת העל הדרום אפריקאית.

באוגוסט  סיכם בהפועל חדרה מליגת העל, אך כעבור זמן קצר חתם בקרלה בלסטרס מליגת העל ההודית.

## קישורים חיצוניים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני אורלנדו פירטס
קטגוריה:כדורגלני קרלה בלסטרס
קטגוריה:כדורגלנים זרים בישראל
קטגוריה:ספורטאים זרים בדרום אפריקה
קטגוריה:ספורטאים גנאים בהודו
קטגוריה:גנאים שנולדו ב-2000
פויניקס

**פויניקס** (ביוונית: **Φοῖνιξ**, ביחסת שייכות : **Φοίνικος**, פויניקוס) היה נסיך או מלך פיניקי, האפונים לפיניקיה, וקרוב של אירופה במיתולוגיה היוונית.

מספר מקורות קדומים הזכירו את פויניקס כאבי אירופה (בניגוד לחלק ניכר מהמקורות, לפיהם אביה היה אגנור). באיליאדה מאת הומרוס, זאוס מזכיר בדבריו את בת פויניקס המפורסם אותה אהב, שילדה לו את מינוס ואת רדמנתיס. בקכילידס הזכיר בשירתו אישה אצילה בת פויניקס שנלקחה על ידי זאוס למשכב. לפי פאוסניאס, אסיוס מסאמוס  סיפר בשירתו האפית שאירופה (ואחותה אסטיפלאיה ) נולדו לפויניקס מפרימדה בת אוינאוס .

קונון הזכיר את פויניקס בשלושה מסיפוריו, שניים בהקשר של אירופה וקדמוס, ואחד בהקשר של אנדרומדה. בסיפור אחד מסופר על איך אירופה בת פויניקס נעלמה, ולכן האב שלח את בניו לחפש אחר אחותם, כאשר אחד מהם היה קדמוס; אך סיפור אחר טוען שהסיפור היווני לפיו קדמוס נשלח לחפש אחר אירופה, שהייתה מילדי פויניקס ונחטפה על־ידי זאוס בצורת שור, שגוי, ולמעשה הוא נשלח כחלק ממזימה להשתלט על אירופה (היבשת). הסיפור השלישי של קונון שמזכיר את פויניקס מספר על תולדות אנדרומדה, באופן די שונה מהמיתוס היווני. שני אחים נולדו, קפאוס  ופינאס, וממלכת קפאוס הייתה מה שבהמשך נקרא פיניקיה אך בימים ההם נקרא יפו, על שם יפו עיר החוף. גבולותיו השתרעו מהים התיכון עד ל"ערבים" שחיו על הים האדום. לקפאוס הייתה בת נאוה – אנדרומדה, ופויניקס חיזר אחריה, וכך גם פינאס אחי קפאוס. קפאוס החליט, לאחר מחשבה רבה על שני המחזרים, לתתה לפויניקס, אך באמצעות חטיפתה בידי המחזר הסתיר את היות הבחירה מכוונת. אנדרומדה נחטפה מאי קטן צחיח, שם היא הייתה רגילה להקריב לאפרודיטה. כשפויניקס חטפהּ באניה (שנקראה , בין במקרה ובין בשל דמיון למפלצת). אנדרומדה החלה לצרוח לעזרה, בהנחה שהיא נחטפת ללא ידיעת אביה. פרסאוס בן דנאה, שמצירוף מקרים אלוהי הפליג בקרבת מקום, התמלא רחמים ואהבה ממבט ראשון על הילדה. הוא הרס את האנייה, הקטוס, והרג את אלה שעל סיפונה, שהיו רק מופתעים, ולא נהפכו לאבן ממש; אצל היוונים זה הפך למפלצת ים בַמיתוס, והאנשים הפכו לאבן בעזרת ראש גורגון. אז פרסאוס הפך את אנדרומדה לאשתו והיא הפליגה איתו ליוון, והם חיו לארגוס בה הוא הפך למלך.
[ממוזער|מפה (חלקית) של תפוצת הפיניקים מסביב לים התיכון. ניתן לראות, בנוסף לפיניקיה עצמה, ריכוז פיניקי גדול בצפון אפריקה, באזור הנקרא בעת העתיקה פשוט "[פרובינקיה אפריקה|אפריקה"]]
חלק מהמקורות מציגים את פויניקס כבנו של אגנור, שכמו הבנים האחרים יצא לחפש בעצמו אחר אירופה. פסאודו־אפולודורוס מספר שלאחר שהגיע אגנור לפיניקיה הוא התחתן עם טלפסה , והוליד בת – אירופה, ושלושה בנים – קדמוס, פויניקס וקיליקס, ופסאודו־אפולודורוס מזכיר כי יש הטוענים שאירופה היא בתו של פויניקס. זאוס אהב את אירופה, ובהפכו לשור לקח אותה לכרתים. בהיעלמה של אירופה, אביה אגנור שלח את בניו לחפשה, באמרו להם לא לחזור עד שימצאוה. עמם אמם, טלפסה, ותאסוס, הם יצאו לחפש אחריה. אך לאחר חיפוש חרוץ בו לא מצאו את אירופה, הם ויתרו על המחשבה לחזור לביתם והשתכנו במקומות שונים: פויניקס בפיניקיה, קיליקס בקיליקיה, וקדמוס, טלפסה ותאסוס באזור הים האגאי. בדומה לכך, היגינוס  סיפר שאירופה הצידונית בת אגריופה ואגנור, נישאה על־ידי יופיטר, ששינה צורתו לשור, לכרתים. אביה אגנור את בניו שלח להחזיר את אחותם, או אחרת – לא לחזור לטווח ראייתו. פויניקס לאפריקה נשלח, ושם נשאר, ולכן האפריקאים נקראים פוּנים; קיליקס נתן את השם לקיליקיה; וקדמוס הגיע ליוון. גם מוסכוס , בשירתו על אירופה, הזכיר שהייתה בתו של פויניקס.

## ביאורים

## הערות שוליים

קטגוריה:פיניקים במיתולוגיה היוונית
קטגוריה:אפונימים
סטיבן לינדזי

**סטיבן לינדזי** (באנגלית: **Steven Wayne Lindsey**; נולד ב-24 באוגוסט 1960, קליפורניה) הוא טייס קרב ואסטרונאוט בתוכנית מעבורות החלל ובתחנת החלל הבין-לאומית (ISS) לשעבר של נאס"א.

## ביוגרפיה
סטיבן לינדזי נולד ב, קליפורניה. הוא סיים את לימודיו ב בשנת 1978. בשנת 1982 לינדזי סיים לימודי תואר ראשון בהנדסה באקדמיית חיל האוויר של ארצות הברית (USAFA).

בשנת 1983 לינדזי סיים קורס טיס וכטייס מקדונל דאגלס F-4 פנטום הוצב בסיס החיל בטקסס. הוא שירת עד לשנת 1987 כאשר התחיל ללמוד הנדסת אווירונאוטיקה ובשנת 1990 סיים לימודי תואר שני. בשנת 1989 הוא קיבל הסמכה של טייס ניסוי בבסיס חיל האוויר אדוארדס. לאחר סיום הלימודים לינדזי שירת בבסיסים שונים של החיל.

בסך הכול הוא ביצע 7,000 שעות טיסה ב-50 מטוסים.

## שירות בתחום החלל
בשנת 1995 לינדזי נבחר ליחידת האסטרונאוטים של נאס"א. הוא היה חבר צוות קרקע במספר משימות. במשימת STS-87 בנובמבר 1997 הוא היה טייס של מעבורת החלל קולומביה (קווין קרגל היה מפקד צוות). צוות המעבורת עסק בעיקר בניסויים בתחום חקר חוסר כבידה. באוקטובר 1998 הוא היה טייס צוות של משימה STS-95 של מעבורת החלל דיסקברי (קרטיס בראון היה מפקד צוות). משימה זו נמשכה תשעה ימים במהלכם הצוות תמך במגוון מחקרים ומטעדים ובינם פריסה של הלווין Spartan 201-5 שביצע תצפיות על ההילה של השמש ולאחר מכן נאסף שוב על ידי ה של המעבורת. בשנת 2001 הוא היה מפקד צוות STS-104. מעבורת החלל אנדוור הביאה לתחנת החלל הבין-לאומית יחידת מעבר חדשה - מודול קווסט. ב-יולי 2006 הוא היה מפקד צוות של מעבורת החלל דיסקברי במשימה STS-121. מטרותיה העיקריות של המשימה הן לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה). בנוסף היה צורך לחדש אספקה, ציוד ולהביא את האסטרונאוט תומאס רייטר מטעם סוכנות החלל האירופאית לתחנת החלל הבין-לאומית.

לאחר סיום המשימה לינדזי מונה ל בנאס"א במקום קנת רומינג'ר וכיהן בתפקיד עד לשנת 2009.

בשנת 2011 לינדזי טס לחלל בפעם החמישית כמפקד צוות של מעבורת החלל דיסקברי במשימה STS-133. המשימה הייתה מיועדת להביא אל תחנת החלל הבין-לאומית את היחידה הלוגיסטית EXPRESS 4, ומודול לוגיסטי רב תכליתי. היא השאירה בתחנה חלקי חילוף קריטיים. ביניהם מגן מפני פסולת חלל למודול הרוסי זבזדה, אנטנות ערוץ S חלופיות, זרוע חלופית לרובוט מרובה הגפיים "דקסטר", וחלקים נוספים.

## לאחר פרישה מנאס"א
לאחר פרישה מנאס"א הוא השתלב בחברה שעוסקת בתחום החלל

## קישורים חיצוניים

* ביוגרפיה

## הערות שוליים

קטגוריה:בוגרי אקדמיית חיל האוויר של ארצות הברית
קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1960
פטר פופלקה

**פטר פופלקה** (בצ'כית: **Petr Popelka**; נולד ב-1986 בפראג) הוא מנצח ומלחין צ'כי.

## קריירה
פטר פופלקה קיבל את הכשרתו המוזיקלית כנגן קונטרבס בקונסרבטוריון של פראג ובאוניברסיטת פרייבורג למוזיקה. בגיל 19 הפך לחבר בתזמורת הרדיו של פראג ובשנת 2009 הפך לאקדמאי של תזמורת רדיו בוואריה. מ-2010 עד 2020 ניגן כסגן נגן קונטרבס סולו עם התזמורת הסקסונית הממלכתית של דרזדן.

מאז 2016 פופלקה התמסר יותר ויותר לניצוח ולמד אצל ולדימיר קירדג'יב, פטר אטווש, אלן גילברט, יאפ ואן זביידן ויוהנס שלאפלי.

בעונת 2019/2020 הוא היה מנצח עמית של תזמורת רדיו צפון גרמניה והיה מנצח אורח בתזמורת הסימפונית הלאומית של דנמרק, התזמורת הפילהרמונית של ברגן, התזמורת הפילהרמונית יאנצ'ק ותזמורות צ'כיות שונות אחרות. כמנצח אורח ניצח באופרה הנורווגית באוסלו ובזמפר-אופרה. פטר ניצח על האופרה "דרקון הזהב" מאת פטר אטווש בתיאטרון הלאומי של פראג ובאופרה הממלכתית ההונגרית בבודפשט.

פטר פופלקה עובד גם כמלחין והיה מלחין הבית בפסטיבל "פודיום מודלינג" ב-2015, שם ניצח על הבכורה של יצירתו "מבוך הלב". הקטעים שלו לרביעיית פסנתר הוצגו בבכורה באולם הזכוכית של המוזיקפריין בווינה.

בין השנים 2020 - 2023 היה המנצח הראשי של תזמורת הרדיו הנורווגית באוסלו ומנצח אורח ראשי של התזמורת הפילהרמונית יאנצ'ק באוסטרבה. מאז עונת 2022/2023 הוא גם מנצח ראשי ומנהל אמנותי של תזמורת הרדיו של פראג.

ביוני 2023 הוא נבחר ליורשו של אנדרס אורוסקו-אסטרדה כמנצח ראשי של התזמורת הסימפונית של וינה מעונת 2024/25.

## קישורים חיצוניים

* 

קטגוריה:מנצחים צ'כים
קטגוריה:נגני קונטרבס
קטגוריה:צ'כים שנולדו ב-1986
Big D*** Energy

"**Big D*** Energy**" (מצונזר: "**Big Dick Energy**") הוא שיר שהוקלט על ידי הזמרת-יוצרת הישראלית דנה אינטרנשיונל והדי ג'יי הישראלי איתי גלו. הוא יצא לאור ב-21 ביוני 2023, בהוצאת חברת התקליטים דנה מיוזיק, כסינגל שלא מתוך אלבום. הוא נכתב על ידי הזמרת-יוצרת מאיה סימנטוב, שהלחינה אותו ביחד עם גלו ועומר ענבר.

השיר נכנס לרשימת ההשמעה העולמית של "GLOW" של ספוטיפיי והיה לראשון בהיסטוריה שעשה זאת. בנוסף, נכתב בוואלה! שתמונתה של אינטרנשיונל הופיעה כתמונת רשימת ההשמעה – הישראלית הראשונה בהיסטוריה שעושה זאת – כמו גם על שלטי חוצות וברכבת התחתית של ניו יורק.

## רקע וכתיבה
את השיר כתבה הזמרת-יוצרת הישראלית מאיה סימנטוב שגם הלחינה אותו יחד עם איתי גלו ועומר ענבר. לדבריהם, העבודה על השיר ארכה כשנה, וחלקה נחשף בסדרה התיעודית "דנה קמה". בדומה לשם שלו, השיר הופץ לצד קליפ מילים שכלל סמלים פאליים ורמיזות מיניות רבות אודות איבר המין הגברי.

בתאגיד השידור הישראלי פורסמה הצהרתה של אינטרנשיונל אודות השיר, שאמרה . היא המשיכה והוסיפה . בנוסף לכך, נמסר כי שלט חוצות נוסף יוצג בכיכר טיימס בניו יורק.

## וידאו קליפ
קליפ המילים הרשמי של "Big D*** Energy" פורסם ב-21 ביוני 2023 והועלה לערוץ היוטיוב הרשמי של דנה אינטרנשיונל. הוא נוצר בהשראת איבר המין הגברי ומונחים מיניים אחרים. בתחילתו, נראית אינטרנשיונל במספר פוזות ולצידה גוף זכרי עירום ובננות (רמיזה לפין). לאורכו, מוצגים סמלים פאליים שונים ורמיזות לשפיכה, נוזל זרע וכיס האשכים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירי איתי גלו
קטגוריה:שירים באנגלית
קטגוריה:שירים שנכתבו על ידי מאיה סימנטוב
קטגוריה:שירים שהולחנו על ידי מאיה סימנטוב
קטגוריה:שירים שהולחנו על ידי איתי גלו
קטגוריה:שירים שהולחנו על ידי עומר ענבר
קטגוריה:שירים שהופקו על ידי איתי גלו
קטגוריה:וידאו קליפים מעוררי מחלוקות
קטגוריה:שירים על בריאות הנפש
קטגוריה:שירים על מיניות
קטגוריה:סינגלים בהוצאת דנה מיוזיק
שיטת סילבה

ממוזער
**שיטת סילבה** היא תוכנית סיוע עצמי ומדיטציה שנקראת על שם מפתחה, חוסה סילבה. השיטה מתיימרת להגביר את היכולות של הפרט באמצעות הרפיה, ומנסה להגיע למה שהיא מכנה ״פיתוח תפקודים מוחיים גבוהים יותר״ דוגמת ״ראייה מרחוק״. השיטה תוארה כדת עצמית, תנועה דתית ואף כת.

## ביוגרפיה
חוסה סילבדורוס, בהכשרתו מתקן מוצרי אלקטרוניקה, גדל בלארדו, טקסס. סילבדורוס התעניין בפסיכולוגיה וניסה לבחון אם שיטות פסיכולוגיות תוכלנה לעזור לו להעלות את מנת המשכל של ילדיו. הוא מספר שתוך כדי הניסיונות שלו לפתח ולהעלות את מנת המשכל של ילדיו, הוא הגיע למסקנה שביתו זכתה באופן פתאומי ביכולות פאראפסיכולוגית של ראייה מרחוק. בעקבות כך, סילבה החליט ללמוד עוד על התפתחות היכולות הנפשיות.

בשנת 1944 החל סילבה לפתח את השיטה שלו, שנודעה בעבר בשם **Silva Mind Control**. הוא התנסה בשיטתו על בני משפחתו וחבריו לפני שהשיק אותה באופן מסחרי בשנות ה-60.

ביוגרפיה של סילבה פורסמה בשנת 1990.

## טכניקה
הטכניקה של שיטת סילבה, שואפת להגיע ולקיים מצב של תפקוד מנטלי, המכונה "מצב אלפא", שבו תדירות גלי המוח היא שבעה עד ארבעה עשר הרץ. לדוגמה, חלימה בהקיץ והמעבר לשינה הם מצבי אלפא.

סילבה טען שפיתח תוכנית שאימנה אנשים להיכנס למצבי מוח מסוימים של מודעות מוגברת. הוא גם טען שפיתח כמה תהליכים נפשיים שיטתיים לשימוש בעודם נמצאים במצבים אלה המאפשרים לאדם "להקרין את עצמו למרחוק" באופן מתוכנן. ברגע שהמוח מקרין את עצמו למרחוק, אדם יכול, לשיטתו של סילבה, לראות אובייקטים או מיקומים מרוחקים ולהתחבר לאינטליגנציה גבוהה יותר לצורך הדרכה. המידע המתקבל על ידי המוח המקרין, אמור להתבטא על ידי המוח, כמחשבות, תמונות, רגשות, ריחות, טעם וקול. ניתן לפעול לפי המידע המתקבל בדרך זו כדי לפתור בעיות.

## ספקנות
ג'יימס רנדי כתב ששיטת סילבה טוענת לפיתוח זיכרון משופר, יכולת למידה וכוחות פאראפסיכולוגיים כמו טלפתיה. למעשה, חלק גדול מהקורס מורכב מ"ביקור" של נעדרים שתלמידי הקורס דמיינו, וביצוע אבחונים עליהם. לא נעשו בדיקות לתקפות של נוהג זה; בדיקות מסוג זה לתקפות הניסויים, נמנעות על ידי מורי המערכת.

## ראו גם
* אוטוסוגסטיה
* תפיסה על-חושית
* ראיה מרחוק

## הערות שוליים

קטגוריה:פסאודו-מדע
קטגוריה:כתות
קטגוריה:פסיכותרפיה פסאודו-מדעית
מאזן א-תל

**מאזן א-תל** (נולד ב-1952) הוא שגריר ירדני בדימוס. בין השנים 2000–2004 מאזן א-תל היה הממונה על היחסים בין ישראל לירדן בשגרירות הירדנית בתל אביב.

## קריירה
ב-1976 מאזן א-תל נכנס לשירות החוץ של ירדן. מ-1978 עד 1983 היה נספח בשגרירות ירדן בפריז.

בין השנים 1984–1988 הוא היה המזכיר השני ליד הנציגות הירדנית שליד מטה האו"ם בז'נבה, בארמון האומות.

מ-1991 עד 1992 מאזן א-תל, היה חבר בקבוצת המומחים הטכניים, במשלחת הירדנית בוועידת מדריד ב-1991. מ-1992 עד 1994 הוא היה יועץ ליד המטה האו"ם במנהטן. בשנים 1995–1999 היה יועץ וסגן ראש שגרירות ירדן בניו דלהי.

משנת 2000 עד 2004 כיהן כממונה על היחסים בשגרירות ירדן בתל אביב. מ-2005 עד  הוא היה שגריר בפרטוריה (דרום אפריקה) עם הסמכה דיפלומטית במקביל במפוטו שבמוזמביק.

מ עד  מאזן א-תל היה ראש המחלקה האירופית במשרד החוץ בעמאן. מ- עד- היה שגריר ירדן בברלין.

## קישורים חיצוניים

## הערות שוליים

קטגוריה:שגרירי ירדן בישראל
קטגוריה:ירדנים שנולדו ב-1952
סמל העיר אריאל

**סמל העיר אריאל** הוא סמלה הרשמי של העיר אריאל והעירייה.

## תיאור הסמל
הסמל מורכב ממגן שתחתיתו מעוגלת. הסמל משקף את מיקומה של העיר אריאל. בסמל ניתן לראות:
*הרי שומרון בצבע כחול בתחתית
*זריחת השמש מעל ההרים בצבעי תכלת ולבן בחלק העליון

## היסטוריה
הסמל עוצב על ידי תושבת העיר דליה לוי בשנת 1978 בעקבות תחרות שערכה המועצה המקומית אריאל. במקור הסמל עוצב בצבעי חום ההרים וכתום לזריחה.

בשנת 2009, עיצבה קרן נוטלס עבור החברה הישראלית למדליות ולמטבעות מטבע בזהב, כסף ובארד לסדרת מטבעות שנקראת "ערים בישראל" הנושא את סמל העיר מצידו השמאלי ועץ תפוח מצידו הימני שמייצג את עץ הדעת. גם שורשי העץ מיוצגים ומסמלים עיר עם צמיחה חזקה.

## הערות שוליים

אריאל
קטגוריה:אריאל
בלילות (שיר של עופר ניסים ואודיה)

"**בלילות**" הוא סינגל שהוקלט על ידי הזמרת הישראלית אודיה בהפקת הדי ג'יי הישראלי עופר ניסים. הוא יצא לאור ב-5 בינואר 2023, על ידי חברת התקליטים עופר ניסים מיוזיק, כסינגל מתוך האלבום "האמת". את השיר כתבו דולי ופן, אודיה ורון ביטון, הלחינו דולי ופן, אודיה וניסים והפיק ניסים עצמו.

השיר הגיע למקום העשירי במצעד של מדיה פורסט.

## רקע וכתיבה
השיר נכתב על ידי דולי ופן, אודיה אזולאי ורון ביטון, הולחן על ידי דולי ופן אודיה וניסים והופק על ידי ניסים. במצעד שנערך לכבוד עופר ניסים במסגרת אירועי הגאווה לשנת 2023, נבחר "בלילות" לשיר התשיעי הטוב ביותר שלו. "בלילות" זכה להצלחה במצעד של מדיה פורסט כאשר דורג בעשירייה הפותחת במצעד ושהה בו במשך מספר שבועות.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות.

## וידאו קליפ
הווידאו קליפ הרשמי של השיר פורסם ב-5 בינואר 2023, ביום יציאתו כסינגל. הקונספט שלו הוא צילום בהופעה חיה של אודיה בביצוע השיר.

נכון ליוני 2023 עומד מונה הצפיות של הקליפ על למעלה מ-7 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עופר ניסים
קטגוריה:שירי אודיה
קטגוריה:שירים באנגלית
קטגוריה:שירים שנכתבו על ידי אודיה
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי רון ביטון
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על לילות
קטגוריה:סינגלים בהוצאת עופר ניסים מיוזיק
ג'ורג' תאודור ברטון

**ג'ורג' תאודור ברטון**, באנגלית: **George Théodore Berthon** (3 במאי 1806 - 18 בינואר 1892) היה צייר דיוקנאות קנדי יליד צרפת.

## ביוגרפיה
אביו של ברטון, רנה תאודור ברטון, היה צייר חצר של נפוליאון הראשון, וככל הנראה אימן את בנו באמנות. כמו כן, הידע שלו באמנות בפריז היה משמעותי: אביו היה תלמידו של ז'אק לואי דוד.  כבוגר, הוא חי באנגליה במשך מספר שנים בביתו של סר רוברט פיל כדי ללמד את בנותיו של פיל רישום וצרפתית.  התיעוד הראשון שניתן לאימות על הגירתו לקנדה הוא פרסום עבור שירותי הפורטרט שלו בעיתון טורונטו ב-1845.

ברטון היה בולט בהיסטוריה של קנדה בזכות יצירתו של דיוקנאות רשמיים המאופיינים בתחושת ריאליזם. הוא התמקד בהגדרת התכונות והדמויות של נושאיו ללא אידיאליזציה. הרכב הדיוקנאות שלו נשאר פשוט עם רקע כהה. עבודתו חשובה הן כתיעוד היסטורי והן כדוגמה לסגנון הדיוקן הקנדי באותה תקופה.

הוא היה מועמד כחבר מייסד של האקדמיה המלכותית הקנדית לאמנויות  אך לא הצליח להתקבל. הוא נבחר כחבר בחיים של אגודת האמנים של אונטריו ב-1891.

הוא מת מזיהום בסימפונות, בביתו בטורונטו, בשנת 1892.

## גלריה

 File:ColonelSimcoe.jpg
File:George Theodore Berthon - The Three Robinson Sisters - Google Art Project.jpg
File:Henry William Stisted Portrait.jpg


## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1806
קטגוריה:נפטרים ב-1892
ALSA (חברת אוטובוסים)

**ALSA** (Automóviles Luarca, SA) היא חברה בת ספרדית של החברה הבריטית Mobico Group, המפעילה שירותי אוטובוסים בספרד ובמדינות אחרות ברחבי אירופה, כולל אנדורה, אוסטריה, בלגיה, צ'כיה, צרפת, גרמניה, הונגריה, איטליה, מלטה, קפריסין, הולנד, פולין, פורטוגל, רומניה, סלובקיה, שווייץ ואוקראינה .

לאלסה הייתה בעבר גם פעילות בסין ובצ'ילה, אך אלה נשמרו על ידי הבעלים הקודמים של החברה ואינן בבעלות נשיונל אקספרס.

## היסטוריה
ממוזער|250x250 פיקסלים| אוטובוס ALSA Setra S319GT-HD בשנת 2005
בשנת 1923, כאשר ALSA התאגדה, היא הייתה רק מפעיל אזורי שבסיסו בלוארקה ואוביידו, באסטוריאס שבצפון מערב ספרד.
ימין|ממוזער| אוטובוס ALSA במרוקו (2020)
ממוזער| Youngman JNP6127EA של בייג'ינג ALSA בשנת 2021
בשנות ה-20 וה-30, שירות הדגל של אלסה היה ה-170 ק"מ מסלול Oviedo-Luarca- Ribadeo, צפון מערבה מאוביידו, עם שלוש עשרה עצירות קבועות ושלושים עצירות מדי פעם, נסיעה של 10 שעות. מאוחר יותר, זה הורחב ללה קורוניה.

בשנות ה-40 וה-50, הרחיבה ALSA את הרשת דרך מרכז ומערב אסטוריאס. בשנת 1962, החלה החברה בהוצאת קו מאוביידו למדריד, וב-1964 החלה את השירות הבינלאומי הראשון שלה מאוביידו לפריז ובריסל. החברה התרחבה והפכה למובילת נוסעים ספרדית המובילה בשנות ה-80, ועד שנת 2000 כיסתה את רוב ספרד ומערב אירופה.

לקראת סוף המאה ה-20, אלסה השתלטה על מספר מפעילים ספרדיים, בעיקר אמפרה פרננדס, שבסיסה בלאון, אנטקאר וקונטיננטל אוטו.

באוקטובר 2005, נשיונל אקספרס לקחה את אחזקת הרוב ב-ALSA, תוך שמירה על המותג ALSA. נשיונל אקספרס רכשה את היריבה הספרדית העיקרית של ALSA, Continental Auto, ב-2007.

ALSA החלה את פועלה במרוקו ב-1999 במרקש. לאחר מכן, החלה לפעול באגאדיר ב-2010, בטנג'יר ב-2013 ובחוריגבה ב-2015. ביוני 2018, היא זכתה בחוזה ל-15 שנים להפעלת שירותים ברבאט, סלא וטמרה במיזם משותף עם החברה המקומית CityBus.

## צי אוטובוסים
בשנותיו הראשונות, צי ה-ALSA התבסס בעיקר על רכבי NAG ו-Saurer, עם כמה GMCs נוספים, ו-De Dion-Boutons, אך ב-1939/40 הם קנו בסביבות שבעה קרונות שליטה רגילים של ACLO בריטיים, שבתחילת שנות החמישים עקבו אחריהם. שמונה יחידות בקרה קדימה מדגם Regal III מאותה יצרן, עם גופים של Seida מבילבאו .

מאוחר יותר, ALSA עברה למדיניות רכישה של פגאסו, בתחילה עדיין עם גופי סיידא, ואחר כך עם רכבות מונוטרל, סטרה-סיידה, איאטס ואיריזר ; לפנות בתחילת שנות ה-80 לשלדות מרצדס-בנץ O303 ו-O404 עם מרכבי Maiso, Hispano Carrocera, Sunsundegui ונוגה ספרדיים ברציפות .

מרצדס-בנץ היא עדיין ספקית השלדות הראשית של ALSA, אבל ה-Setras שלושת הסרנים המובילות בטווח הן ספינות הדגל הנוכחיות של צי ה-ALSA, רבות מהן במפרט ***קלאס סופרה*** ברמה הגבוהה ביותר.

רוב הצי מצויד ב-WIFI, שירותים, מיזוג אוויר ושקעי חשמל בכל מושב.

## קישורים חיצוניים

* 

* Beijing ALSA
* Page on ALSA's ACLO buses

## הערות שוליים

קטגוריה:חברות אוטובוסים